Newsgroup: italia.trieste.discussioni
Titolo: Ricevo da un amico di Pola-Pula

Scrive Vladimiro Gagliardi, italiano di Pula-Pola:
Ve seguo con interesse, Federico, Guido e Umberto
Savendove ''oltra el muoro'', trovo che se de grande conossenza dele facende
del dopo guera. Vedo che ragione' con la testa sul colo e le gambe a mojo
nel aqua freda. Per facilitarve, cioe' 'jutarve capir certi momenti del dopo
guera, ve diro un vecio deto de queste parti: svako selo zna svoje cigane -
ogni paese conossi i sui zingani.
La dirigenza tinina jera organizada nele comunita' locali, che delegava i
delegati nele comunita ' circodariali, che delegava i delegati nele
comunita' regionali, e cussi' via, ogni region la sua gente. L'Istria,
Fiume, la Dalmazia... e via discorendo, gaveva al comando gente del logo, E
NO VEGNUDI DE FORA! - che conosseva i proprii ''zingani''. In Istria al
comando dele istituzioni civili e militari jera i istriani (taliani-slavi e
sloveni), convinti nela causa giusta per quale i gaveva messo anima e corpo
combatendo i opressori. Gente che gaveva piene le scatole de esser
disprezadi, maltratadi, sotovalutadi, sfrutadi... dele persone che jere a
capo dele istituazioni del regno italico. Per no esser fraineso,
apositamente no go dopera' parole pesanti come: fasisti, squadristi,
bastonadori, impjenidori de ojo de ricino, maestri che pestava i fioi e che
i ghe spudava in boca perche' slavi, impjegati che batesava e ribatesava
nomi e cognomi, preti che noi voleva sepelir i slavi...
Vojo dir solo una roba; dopo ogni guera, in qualsiassi parte del pianeta
tera, subentra la vendeta personale. La vendeta del popolino  xe impossibile
frenarla unilateralmente con le armi spianade. Per quela gente disperada
doperemo i nominativi piu' disprezativi: teroristi, assasini... Noi xe anche
lori genitori, fioi, nipoti che i pianxi el sangue dei sui cari versa' per
una causa xbagliada? Che guera xe giusta? Forsi quela in Vietnam, Cecegna,
Iran, Iraq, Palestina?
Noi tecnici dixemo: a ogni azion segui la reazion!
Purtropo, ripeto... purtropo la reazion xe sempre piu' violenta, perche'
alimentada del odio e dela vendeta, PERSONALE! E questo xe de quando che
esisti mondo.
Torno nel mio mondo per no xbrissar sul teren sconossu'. Mi giro ogni giorno
per i paesi istriani, e go senti' tantissime storie, tristi, contade de
gente che ga subi', visto e senti' le ingiustizie prima e durante la seconda
guera mondiale. Quela gente a l'eta de 20, 30 ani noi podeva reagir
diversamente de come che i ga reagi', e i faria la stessa roba che i ga
fato. Qua finissi ogni mia discussion lassando ai storici che dixi la sua, e
mi dopo me faro' la mia opinion legendo ambi le ''verita' ''.
Federico, co' i sui trenta ani e sangue bojente, nol pol pensar come noi
anziani mexi fredi, e trovo ingiuste le reazioni esagerade nei sui
confronti. Va ben ch'el dovaria modificar un poco el ''vocabolario'',
pero'... no ghe se pol negar i argomenti esposti, anche se non piacevoli a
gran parte dei partecipanti in questa ML. Trovo ingiusto ofender una persona
solo perche' la pensa diversamente.
Un saludo,
Miro

 Ve seguo con interesse, Federico, Guido e Umberto
Un po' grossolano come flaso non credi?
Riprova, sarai più fortunato
Push

 Un po' grossolano come flaso non credi?
FLASO?